
     Nr. 1389 / 11.02.2025
REFERAT DE APROBARE 
la  proiectul  de  hotarare  privind desemnarea de către consiliul local al comunei Pârscov a doi consilieri locali în calitate de membri ai Comisiei de evaluare anuală

a performanţelor profesionale ale Secretarului General al comunei Pârscov
Având în vedere prevederile art.485, alin. (1) - alin. (5) precum şi prevederile art. 11, alin.(4) lit. e) şi alin.(6), art. 12, alin.(5) din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ, a obligaţiei legale instituită în sarcina Consiliului Local de a propune doi consilieri locali pentru a face parte din comisia de evaluarea performanţelor profesionale individuale ale secretarului general unităţii administrativ-teritoriale, anual se realizează evaluarea performanțelor profesionale individuale ale funcţionarilor publici, care se face de către membri comisiei de evaluare, denumiţi evaluatori . 

Comisia de evaluare formată din primar şi cei doi consilieri locali nominalizaţi de către consiliul local se va constitui prin dispoziţia primarului, pe baza propunerilor/nominalizării consiliului local. 

Pentru evaluare se vor avea în vedere criteriile de performanţă prevăzute la art. 29, lit.b) din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din O.U.G. nr. 57/2019 privind Codul administrativ,actualizata , precum şi obiectivele individuale şi indicatorii de performanţă, în conformitate cu prevederile art. 16 din aceeaşi metodologie. 

În baza considerentelor expuse mai sus, s-a elaborat acest proiect de hotărâre pe care îl prezint spre dezbatere şi aprobare. 

Initiator ,

Primar , 
Daniel MIHAI
